**RÁMCOVÁ DOHODA**

uzatvorená podľa ustanovenia § 409 a nasl. zákona č. 513/1991 Zb. Obchodného zákonníka v znení neskorších predpisov

(ďalej len „rámcová dohoda“)

medzi stranami rámcovej dohody:

**Predávajúci :**

sídlo

Zastúpený:

Zmocnený pracovník:

IČO:

DIČ:

IČ DPH:

Bankové spojenie:

IBAN:

zapísaný:

(ďalej len ako „predávajúci“ )

a

**Kupujúci: Mestská časť Bratislava-Petržalka**

sídlo Kutlíkova 17, 852 12 Bratislava

Zastúpený: Ing. Jánom Hrčkom, starostom

IČO: 00 603 201

DIČ: 2020936643

Bankové spojenie: Prima banka a.s.

IBAN: SK41 5600 0000 0018 0059 9001

(ďalej len ako „kupujúci“ )

(ďalej predávajúci a kupujúci spolu ako „strany rámcovej dohody“)

**Preambula**

Táto rámcová dohoda sa uzatvára v súlade s výsledkom verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Článok I.**

**Predmet rámcovej dohody**

* 1. Predmetom tejto rámcovej dohody je záväzok predávajúceho dodávať kupujúcemu **farbu a súvisiaci tovar na vodorovné dopravné značenie na pozemných komunikáciách,** špecifikovaný v čl. II tejto rámcovej dohody (ďalej len „predmet kúpy“) a záväzok kupujúceho zaplatiť za dodanie predmetu kúpy cenu podľa čl. IV. tejto rámcovej dohody.
  2. Rozsah dodávok predmetu kúpy, ktoré sa predávajúci zaväzuje dodať kupujúcemu, miesto a termín dodania, bude upresňovaný na základe jednotlivých objednávok podľa potrieb a požiadaviek kupujúceho.
  3. Predávajúci sa zaväzuje dodávať tovar podľa ustanovení tejto zmluvy na základe písomných objednávok podľa bodu 1.2 tohto článku rámcovej dohody, doručených kupujúcim prostredníctvom e-mailu na adresu predávajúceho.................. Predávajúci sa zaväzuje každú objednávku kupujúceho písomne prostredníctvom e-mailu na adresu kupujúceho robert.marek@petrzalka.sk potvrdiť do dvoch pracovných dní aj s uvedením termínu dodania tovaru.
  4. Kupujúci je oprávnený stornovať objednávku doručenú predávajúcemu do dvoch dní od odoslania objednávky.
  5. Kupujúci nie je povinný odobrať tovar v celkovom predpokladanom množstve podľa ustanovení tejto rámcovej dohody a je oprávnený objednávať tovar výlučne podľa svojich potrieb.

**Článok II.**

**Špecifikácia predmetu kúpy**

* 1. Predmet kúpy je na základe dohody strán rámcovej dohody špecifikovaný nasledovne:

1. Jednozložková farba
2. Balotina – reflexná úprava
3. Riedidlo

Položka č. 1: A. Jednozložková farba

|  |  |  |  |  |
| --- | --- | --- | --- | --- |
| **Funkcia** | | | | |
| Jednozložková akrylátová náterová látka na vodorovné dopravné značenie s dodatočným posypom na asfaltové a betónové povrchy ciest. | | | | |
| **Technické vlastnosti** | **Jednotka** | **množstvo** | **Cena za jednotku bez DPH** | **Cena spolu bez DPH** |
| 1. Predpokladané množstvo farby na VDZ - biela vrátane dopravy do miesta dodania | kg | 6 000 |  |  |
| 2. Predpokladané množstvo farby na VDZ - žltá vrátane dopravy do miesta dodania | kg | 1 000 |  |  |
| 3. Predpokladané množstvo farby na VDZ - čierna vrátane dopravy do miesta dodania | kg | 1 000 |  |  |
| 4. Predpokladané množstvo farby na VDZ - modrá vrátane dopravy na miesto dodania | kg | 10 000 |  |  |
| **Technické vlastnosti** | **Hodnota/Charakteristika** | | | |
| Farba na VDZ - biela | použiteľná do značkovacieho stroja HOFMANN H18-1 (vysokotlakové trysky "Airless", Graco Line Lazer IV.3900) | | | |
| - koeficient vratného odrazu RL za sucha - biely odtieň | R2 | | | |
| - trieda prejazdnosti - biely odtieň | P4 | | | |
| - viskozita pri prietokovom lieviku s priemerom 6 mm podľa STN EN ISO 2431 | min. 30 - max. 70 sekúnd | | | |
| - hustota | 1,6 - 1,8 g/cm3 | | | |
| - zloženie: | disperzia pigmentov a plnív v akrylátovej živici s prídavkom sušiny a suspenzného činidla, sušina minimálne 70% | | | |
| - použitie: | značenie na asfaltových, betónových povrchov vozoviek | | | |
| - aplikácia: | striekaním, natieraním - doriedenie s vhodným  riedidlom | | | |
| - doba zasychania: | maximálne 30 minút | | | |
| - možnosť aplikácie farby pri teplote vozovky | už od + 5 °C | | | |
| - trvanlivosť farby: | minimálne 90% po 12 mesiacoch | | | |
| - balenie: | plechovka, resp. iná pevná uzavretá nádoba o hmotnosti maximálne 30 kg | | | |
| Farba na VDZ - farebná (žltá, červená, zelená) |  | | | |
| - zloženie: | pojivo - akrylátová živica; sušina minimálne 70% | | | |
| - koeficient vratného odrazu RL za sucha - žltý, zelený, červený odtieň | R1 | | | |
| - použitie: | značenie na asfaltových, betónových povrchov vozoviek | | | |
| - aplikácia: | doriedenie s vhodným riedidlom | | | |
| - doba zasychania: | maximálne 30 minút | | | |
| - možnosť aplikácie farby pri teplote podkladu: | už od + 5°C | | | |
| - trvanlivosť farby: | minimálne 90% po 12 mesiacoch | | | |
| - balenie: | plechovka, resp. iná pevná uzavretá nádoba o hmotnosti maximálne 30 kg | | | |

Položka č. 2: B. Balotina - reflexná úprava

|  |  |  |  |  |
| --- | --- | --- | --- | --- |
| **Funkcia** | | | | |
| Balotina na dodatočný posyp akrylátových náterových látok na vodorovné dopravné značenie pre asfaltové a betónové povrchy ciest. | | | | |
| **Technické vlastnosti** | **Jednotka** | **množstvo** | **Cena za jednotku bez DPH** | **Cena spolu bez DPH** |
| Predpokladané množstvo balotiny vrátane dopravy do miesta dodania | kg | 2 000 |  |  |
| **Technické vlastnosti** | **Hodnota/Charakteristika** | | | |
| - použitie: | na posyp farby na VDZ - zabezpečenie reflexnosti náteru | | | |
| - farba: | biela | | | |
| - typ balotiny: | silanizovaná povrchová úprava | | | |
| - tvar zrna: | guľatý | | | |
| - zrnitosť: | frakcia min. 125 - max. 850 mikrometrov | | | |
| - požadované doporučené množstvo dávkovania: | max. 0,3 kg/m2 | | | |
| - balenie: | vrecia, resp. pevne uzavreté balenie o hmotnosti 25 kg | | | |
| - trvanlivosť: | min. 12 mesiacov | | | |

Položka č. 3: C. Riedidlo

|  |  |  |  |  |
| --- | --- | --- | --- | --- |
| **Funkcia** | | | | |
| Riedidlo vhodné na riedenie akrylátových náterových farieb. | | | | |
| **Technické vlastnosti** | **Jednotka** | **množstvo** | **Cena za jednotku bez DPH** | **Cena spolu bez DPH** |
| Predpokladané množstvo - riedidlo vrátane dopravy na miesto dodania | l | 4 000 |  |  |
| **Technické vlastnosti** | **Hodnota/Charakteristika** | | | |
| - použitie: | pre jednozložkové akrylátové náterové látky na vodorovné dopravné značenie s dodatočným posypom | | | |
| - trvanlivosť: | min 12 mesiacov | | | |
| - balenie: | pevne uzavreté nádoby o objeme max. 30 litrov | | | |

* 1. Na základe dohody strán rámcovej dohody sa predávajúci zaväzuje dodať predmet kúpy spĺňajúci požiadavky podľa bodu 2.1 tohto článku rámcovej dohody ako aj nasledovné požiadavky:

- Vodorovné dopravné značenie musí byť viditeľné vo dne aj v noci. Viditeľnosť materiálov používaných na výrobu vodorovného dopravného značenia a aplikovaných vodorovných dopravných značení vo dne udáva koeficient jasu pri difúznom osvetlení Qd alebo koeficient jasu p a chromatickosť. Viditeľnosť materiálov používaných na výrobu vodorovného dopravného značenia a aplikovaných vodorovných dopravných značení v noci je daná koeficientom vratného odrazu RL.

- Materiál na realizáciu vodorovného dopravného značenia musí mať hodnoty koeficientu jasu p, hodnoty koeficientu jasu pri difúznom osvetlení Qd (reflexia za denného svetla, ale aj pri osvetlení PK), hodnoty koeficientu vratného odrazu RL (retroreflexia vodorovného dopravného značenia pri osvetlení prednými svetlami vozidla) a hodnoty protišmykovej odolnosti S podľa STN EN 1436.

* Materiál na realizáciu vodorovného dopravného značenia musí zodpovedať:

- STN 01 8020 Dopravné značky na pozemných komunikáciách,

- STN EN 1436 Materiál na dopravné značenie pozemných komunikácií,

- STN EN 1423 Materiály na vodorovné dopravné značenie pozemných komunikácií. Posypové materiály. Balotina, protišmykové prísady a ich zmesi,

- počas celej funkčnej životnosti zmyslu čl. 5.6.2. STN 01 8020 Dopravné značky na pozemných komunikáciách.

- Dátum spotreby dodaného tovaru je minimálne dvanásť mesiacov od dátumu dodania tovaru (doba expirácie).

**Článok III.**

**Doba trvania rámcovej dohody**

* 1. Táto rámcová dohoda sa uzatvára na dobu určitú, a to do 31.12.2021, resp. do vyčerpania sumy ..............€ bez DPH v závislosti od toho, ktorá skutočnosť nastane ako prvá.
  2. Predtým, ako nastane niektorá skutočnosť podľa bodu 3.1 tohto článku rámcovej dohody, môže táto rámcová dohoda zaniknúť:

1. písomnou dohodou  oboch strán rámcovej dohody,
2. odstúpením od rámcovej dohody podľa ustanovení tejto rámcovej dohody, resp. podľa § 344 – 351 zákona č. 513/1991 Zb. Obchodného zákonníka, pričom odstúpenie od rámcovej dohody je účinné dňom jeho doručenia druhej strane rámcovej dohody,
3. písomnou výpoveďou doručenou druhej strane rámcovej dohody, pričom výpovedná doba je 2 (dva) mesiace a začína plynúť prvým dňom kalendárneho mesiaca nasledujúceho po dni doručenia výpovede druhej strane rámcovej dohody.
   1. Na základe dohody strán rámcovej dohody sa za podstatné porušenie rámcovej dohody a dôvod na odstúpenie od rámcovej dohody považuje:

* nedodržanie termínu dodania predmetu kúpy,
* nedodržanie kvality dodaného predmetu kúpy,
* v prípade, ak sa po podpise tejto rámcovej dohody oboma stranami dohody preukáže, že doklady v zmysle bodu 8.1 článku VIII. rámcovej dohody nespĺňajú podmienky a požiadavky kupujúceho podľa ustanovení tejto rámcovej dohody alebo nie sú platné a aktuálne vo vzťahu k dodávanému tovaru,
* ak sa po podpise tejto rámcovej dohody oboma stranami preukáže, že predávajúci dodáva predmet kúpy v rozpore s ustanovením bodu 8.2 článku VIII. rámcovej dohody.

**Článok IV.**

**Cena**

* 1. Cena za dodanie predmetu kúpy je stanovená dohodou strán rámcovej dohody v zmysle zákona NR SR č. 18/1996 Z.z. o cenách v znení neskorších predpisov a vyhlášky MF SR č. 87/1996 Z.z. v znení neskorších predpisov:

..................... € s DPH

......................€ bez DPH

......................€ z toho DPH

* 1. Cena za dodávku predmetu kúpy dohodnutá v jednotlivých objednávkach bude stanovená ako súčin množstva tovaru a jednotkovej ceny za požadovaný tovar uvedených v čl. II. tejto rámcovej dohody.
  2. V jednotkových cenách uvedených v čl. II. tejto rámcovej dohody sú zahrnuté všetky náklady spojené s prepravou a uložením tovaru na dohodnuté miesto. Uvedené jednotkové ceny sú ceny maximálne počas celého trvania tejto rámcovej dohody, okrem prípadu, keď zasiahne vyššia moc (prudké zvýšenie ceny vstupov).

**Článok V.**

**Termín dodávky**

5.1 Termín dodávky tovaru je maximálne do 3 pracovných dní odo dňa potvrdenia písomnej objednávky predávajúceho kupujúcemu. Nedodržanie termínu dodania tovaru podľa predchádzajúcej vety považujú strany rámcovej dohody za podstatné porušenie povinnosti podľa rámcovej dohody.

5.2 Predávajúci sa zaväzuje dodať tovar vždy počas pracovných dní (pondelok až piatok) v čase od 6:00 hod do 14:00 hod. Predávajúci oznámi dodanie tovaru telefonicky kontaktnej osobe za kupujúceho minimálne 3 hod. vopred.

**Článok VI.**

**Odovzdávanie a preberanie predmetu kúpy**

6.1 Predávajúci predmet kúpy odovzdá kupujúcemu na miesto dodania uvedené v písomnej objednávke kupujúceho a poverená osoba kupujúceho svojím podpisom potvrdí dodací list. Na dodacom liste predávajúci uvedie údaje o druhu, kvalite, množstve a cene tovaru. Osoba odovzdávajúca tovar v mene predávajúceho bude uvedená na dodacom liste.

6.2 Ak sa strany rámcovej dohody nedohodnú inak, miestom dodania je Ondreja Štefanka, 851 01 Bratislava.

6.3 Predávajúci sa zaväzuje dodať predmetu kúpy s odbornou starostlivosťou, v rozsahu a kvalite podľa ustanovení tejto rámcovej dohody.

6.4 Kupujúci je oprávnený odmietnuť prevziať tovar, ak tento nebol dodaný v súlade s objednávkou, resp. podmienkami tejto rámcovej dohody. O odmietnutí prevzatia tovaru vrátane dôvodov jeho odmietnutia, strany rámcovej dohody vyhotovia písomný záznam podpísaný poverenými osobami strán rámcovej dohody, v prípade ak bol tovar doručený prepravnou spoločnosťou, ktorú si predávajúci na tento účel zabezpečí, bude záznam podpísaný pracovníkom prepravcu.

**Článok VII.**

**Platobné podmienky a fakturácia**

* 1. Predávajúci vystaví faktúru za skutočne dodané a prevzaté množstvo tovaru.
  2. Právo na vystavenie faktúry a zaplatenie ceny za dodanie predmetu zákazky podľa tejto rámcovej dohody vzniká predávajúcemu riadnym odovzdaním a prevzatím predmetu kúpy podľa čl. VI. tejto rámcovej dohody.
  3. Predávajúci sa zaväzuje vystaviť faktúru v súlade s platnou legislatívou. Splatnosť faktúry je 30 dní odo dňa jej doručenia kupujúcemu. Prílohou faktúry je dodací list potvrdený poverenou osobou kupujúceho.
  4. V prípade, že faktúra nebude obsahovať všetky náležitosti podľa platných právnych predpisov, vráti ju kupujúci predávajúcemu na doplnenie alebo opravu. Do doby doručenia opravenej, zmenenej alebo doplnenej faktúry, lehota splatnosti faktúry neplynie. Nová lehota splatnosti začína plynúť od doručenia opravenej, zmenenej alebo doplnenej faktúry kupujúcemu.

**Článok VIII.**

**Osobitné dojednania**

8.1 Predávajúci pred podpisom tejto rámcovej dohody predložil kupujúcemu:

|  |
| --- |
| - zoznam položiek s uvedením názvu/obchodnej značky tovaru, |
| - SK vyhlásenie o parametroch resp. SK certifikát v zmysle zákona č. 133/2013 Z. z. o stavebných výrobkoch a o zmene a doplnení niektorých zákonov a vyhlášky č. 162/2013 Z. z., ktorou sa ustanovuje zoznam skupín stavebných výrobkov a systémy posudzovania parametrov, |
| - karty bezpečnostných údajov podľa zák. č. 67/2010 Z. z. o podmienkach uvedenia chemických látok a chemických zmesí na trh a o zmene a doplnení niektorých zákonov (chemický zákon) a prílohy II -nariadenia Európskeho parlamentu a Rady č. 1907/2006/ES (REACH) v zmene nariadenia Komisie č. 830/2015/EÚ a nariadenia Európskeho parlamentu a Rady č. 1272/2008/ES (Chemická legislatíva REACH a CLP) na príslušné farby a riedidlá, |
| - technické listy na farby a riedidlá,  -  -- |

8.2. Predávajúci sa zaväzuje zabezpečiť platnosť a aktuálnosť dokladov podľa bodu 8.1 tohto článku rámcovej dohody po celú dobu trvania rámcovej dohody vo vzťahu k dodávanému predmetu kúpy. V prípade, ak akýkoľvek dokument podľa bodu 8.1 tohto článku rámcovej dohody vo vzťahu k dodávanému tovaru nie je platný, zaväzuje sa predávajúci dodať kupujúcemu aktuálne doklady týkajúce sa dodaného tovaru.

**Článok IX.**

**Zodpovednosť za vady**

**Zodpovednosť zo záruky**

* 1. Predávajúci zodpovedá za riadne a včasné dodanie predmetu kúpy. Predávajúci zodpovedá za kvalitu dodaného predmetu kúpy podľa ustanovení tejto rámcovej dohody.
  2. Predávajúci zodpovedá za vady predmetu kúpy v zmysle § 422 a nasl. Obchodného zákonníka.
  3. Pri zistení zjavných vád pri dodávke predmetu zákazky má kupujúci právo na bezplatnú výmenu chybného predmetu kúpy za bezchybný.
  4. Ostatné vady predmetu plnenia, ktoré nie sú zjavné pri preberaní, oznámi kupujúci predávajúcemu bezodkladne, najneskôr do 10 kalendárnych dní po ich zistení formou písomnej reklamácie a to mailovou správou doručenou na adresu slaninkova@matadorfix.sk . Predávajúci sa zaväzuje vybaviť reklamáciu v najkratšom technicky možnom termíne, najneskôr do 30 pracovných dní odo dňa jej obdržania. V prípade neuznania reklamovanej vady je predávajúci povinný oznámiť kupujúcemu odmietnutie uznania vady v uvedenej 30 dňovej lehote aj s odôvodnením. Pri uplatnení reklamácie je predávajúci povinný reklamovaný tovar prevziať v mieste dodania na vlastné náklady. Kupujúci má právo požadovať od predávajúceho bezplatné odstránenie vád dodaním náhradného tovaru za nekvalitný tovar.
  5. Predávajúci zodpovedá za kvalitu dodaného tovaru podľa ustanovení tejto rámcovej dohody aj počas záručnej doby v trvaní do dňa expirácie uvedeného na obale tovaru. Na uplatnenie nárokov zo zodpovednosti zo záruky tovaru sa uplatní postup podľa bodu 9.4 tohto článku rámcovej dohody.

**Článok X.**

**Zmluvná pokuta**

* 1. Predávajúci sa zaväzuje zaplatiť kupujúcemu zmluvnú pokutu v prípade oneskoreného dodania predmetu kúpy kupujúcemu vo výške 0,05 % z ceny dodávky za každý aj začatý deň omeškania.
  2. Predávajúci sa zaväzuje zaplatiť kupujúcemu zmluvnú pokutu v prípade oneskoreného vybavenia reklamácie vo výške 0,05% z ceny dodávky reklamovaného tovaru za každý aj začatý deň omeškania.
  3. Zmluvná pokuta je splatná do 30 dní odo dňa doručenia písomnej výzvy kupujúceho na zaplatenie zmluvnej pokuty predávajúcemu. Zaplatením zmluvnej pokuty nie je dotknutá povinnosť predávajúceho zabezpečená zmluvnou pokutou. Zaplatením zmluvnej pokuty nie je dotknuté právo kupujúceho na náhradu škody spôsobenej porušením povinnosti, pre prípad porušenia ktorej bola dohodnutá, pričom náhrada škody môže byť uplatňovaná voči predávajúcemu v plnej výške a to aj v prípade, ak zmluvná pokuta prevyšuje výšku škody.
  4. V prípade, že sa kupujúci dostane do omeškania s úhradou ceny za dodaný predmet kúpy, má predávajúci právo požadovať úroky z omeškania podľa platných právnych predpisov.

**Článok XI.**

**Vlastnícke právo a prechod nebezpečenstva škody**

**Zodpovednosť za škodu**

11.1 Vlastnícke právo k predmetu kúpy a nebezpečenstvo škody na predmete kúpy prechádza na kupujúceho momentom riadneho dodania tovaru v zmysle dodacieho listu potvrdeného poverenou osobou kupujúceho.

* 1. Pokiaľ porušením povinností predávajúceho, vyplývajúcich zo všeobecne záväzných právnych predpisov či z tejto rámcovej dohody vznikne kupujúcemu alebo tretím osobám v dôsledku použitia či užívania tovaru akákoľvek škoda, zodpovedá za ňu predávajúci, a to bez ohľadu na zavinenie. Ustanovenie predchádzajúcej vety platí aj potom, ako dôjde k odstúpeniu od tejto rámcovej dohody.

**Článok XII.**

**Záverečné ustanovenia**

* 1. Táto rámcová dohoda nadobúda platnosť dňom jej podpisu obidvomi stranami rámcovej dohody a účinnosť v zmysle ustanovenia § 47a zákona č. 40/1964 Zb. Občianskeho zákonníka v znení neskorších predpisov dňom nasledujúcim po dni jej zverejnenia na webovom sídle kupujúceho.
  2. Pokiaľ v tejto rámcovej dohode nebolo dohodnuté inak, vzájomné vzťahy strán rámcovej dohody sa riadia ustanoveniami Obchodného zákonníka v platnom znení a súvisiacimi právnymi predpismi Slovenskej republiky.
  3. Strany rámcovej dohody berú na vedomie, že podľa ustanovenia § 5a ods. 1 zákona č. 211/2000 Z. z. o slobodnom prístupe k informáciám v znení neskorších predpisov ide v prípade tejto rámcovej dohody o povinne zverejňovanú zmluvu.
  4. Táto rámcová dohoda bola vyhotovená v šiestich rovnopisoch, z ktorých kupujúci obdrží päť rovnopisov a predávajúci jeden rovnopis.
  5. Strany rámcovej dohody vyhlasujú, že si rámcovú dohodu prečítali, jednotlivým jej ustanoveniam porozumeli a na znak súhlasu s obsahom tejto rámcovej dohody ju vlastnoručne podpisujú. Ďalej vyhlasujú, že sú plne spôsobilé na právne úkony, rámcovú dohodu uzatvárajú slobodne, vážne, nie v tiesni ani za nápadne nevýhodných podmienok.

V ......................., dňa ................. V Bratislave, dňa .................

**Za predávajúceho Za kupujúceho**

**----------------------------- -------------------------------**

Ing. Ján Hrčka

starosta

Mestská časť Bratislava-Petržalka